--- [-]εν ετι την απο των εφηβων εχων ηλικιαν προσεδρευων τωι γυμνασιωι και την μεν ψυχην τοις καλλιστοις συντρεφων μαθημασιν το δε σωμα τοις απο των γυμνασιων εθισμοις εναθλησας εστεφανωθη μεν ιερους αγωνας εισαγων δε τουτους εις την πατριδα και τας επιβαλλουσας τοις θεοις παριστανων θυσιας παντας ομοιως σπευδων απ αρχης κοινωνους ποιησασθαι της του βιου προαιρεσεως γλυκισμους επιτελεσας μεταδοσιν εποιησατο της απο του βιου χορηγιας καλον δε κρινων ου μονον τον απο του σωματος περιγινομενον τωι βιωι και τηι πατριδι κοσμον αλλα και τον απο του προιστασθαι των κοινων λογωι και πραξει πολιτικη απηντησεν μεν εις την ροδιων πολιν κακει τοις αριστοις καθηγηταις συνδ[ι]ατρειψας αλυπον μεν και δια παντων απαρενοχλητον εποιησατο την επιδημιαν και αξιαν εκατερων των πολεων μετα ταυτα προχιρισθεις θεωρος εις την ζμυρναιων πολιν τας νομιζομενας τοις θεοις παρεστησεν θυσιας μετα του συναποδειχθεντος ανδ[ρ]ος αξιως των δημων εκατερων και το ταγεν αυτωι διαφορον εις την [θυ]σιαν ανεπεμψεν τωι δημωι επεμεινε δε κακει συνων τοις αριστοις παιδευταις λαβων δε της πασης παρεπιδημιας την επιβαλλουσαν μαρτυριαν και επαινεθεις δια ψηφισματος ου μονον παρα τοις αποδεξαμενοις αυτον ζμυρναιοις και την περι τον βιον αρετην και ευταξιαν αλλα και παρ ημιν διαπρεσβευθεντων τουτων μετα πομπης φιλοτιμιας ------ κατο[--------]πλειονος ν[---] [-]σης αυτας την κτησιν εποιησατο πρεσβευων μεν και συμβουλευων τα συνφορωτατα φιλοτιμιας δε ουδεμιας λειπομενος ικανως μεν γαρ πρεσβειας τετελεκεν προς στρατηγους και ταμιας και πολε[ι]ς ας πασας εκ των ιδιων ανελειπτως χορηγων διωκησεν καλλιστας δε και περι αναγκαιοτατων τετελεκεν πρεσβειας συμφεροντως προς αυτους τους ηγουμενους ρωμαιους και την συνκλητον τους μεν λοιπους των πολιτων απαρενοχλητους εων μενειν επι των ιδιων αυτος δε τον υπερ απαντων κινδυνον αναδεχομενος και κατα γην και κατα θαλασσαν σωματι και τηι ψυχηι και τωι παντι βιωι περι του δημου παραβαλλομενος ενετυχεν μεν τοις ηγουμενοις ρωμαιοις και φανεις αξιος της εκεινων φιλιας τον απο ταυτης καρπον τοις πολειταις περιεποιησεν προς τους αριστους ανδρας τηι πατριδι συνθεμενος πατρωνειας στοιχουσαν δε τηι περι αυτον υποστασει λαβων και την παρα της συγκλητου μαρτυριαν γινομενης αρπαγης και εφοδου μεθ οπλων και αδικηματων επι της υπαρχουσης ημειν χωρας επι δουλων πολεως ου μονον την υπερ εκεινων οικονομιαν μετα του συνπρεσβευοντος ανδρος αποδημησας οικηαν των καιρων εποιησατο αλλα και δογματι διεκωλυσε τας αρπαγας των σπερματων και τας βλαβας γινεσθαι επιταγμα της συγκλητου ποιησαμενης τοις ταυτα διαπρασσομενοις ινα μηδεν εις τον δημον αδικημα συντελωνται φροντιζωσιν δε περι τουτων και ενισχυωσιν οι διαβαινοντες εις την επαρχηαν στρατηγοι ενος δε των πολιτων κατακριτου γενομενου ρωμαικω κριτηριωι εν τηι επαρχεια πρεσβευσας προς τον στρατηγον το γενομενον ακυρον εποιησεν και τα κριματα και τον πολειτην και τους νομους αβλαβεις ετηρησεν παλιν τε προσταγματος ενεχθεντος εναντιου τοις νομοις κατα τινων επελθων επεισε τους ηγουμενους ως δει τα κριτηρια ------ [----]ομεν[---]ουτων εδεξατο διαφορον ανασστραφεις δε και της πολεως και αυτων ηγουμενων ρωμαιων αξιως και τελεσας την χρηαν ανεγλειπτως απο του δοθεντος χρηματος και θεοις πρεπον και αυτωι τωι δημωι θυμιατρον ανεθηκεν τελων και την εις α[υ]το κατασκευην εκ των ιδιων απολυθεις δε και των τοιουτων απγελισμων δια την ιερατηιαν καλον δε κρινων και αυθαιρετως υπομενειν τους υπερ του θρεψαντος εδαφους κινδυνους εν ταις επιτρεπομεναις εαυτωι χρειαις της πατριδος γνησιως και λεγων και πρασσων τα κρατιστα διατετελεκεν πολλοις δε των επι τον δημον καταφευγοντων δια τας τυχικας περιστασεις και προσδεομενοις επικουρηας πολειτικως κεχρηται και ανθρωπινως επιδιδους και συνυπολαμβανων και καθ ιδιαν και εν ταις γεινομεναις υπο του δημου παρακλησεσιν προθυμως δια παντος δε φιλανθρωπον και του της πολεως ηθους οικηον εαυτον παρεχομενος πολλοις μεν των χρεοφιλετων διαφορα παρεις διαμαρτυρουμενην εσχεν την απο των πρασσομενων χαριν εκαστου των ευεργετουμενων εν τοις δημοσιοις χρηματιστηριοις επισημον πεποιηκοτος την απο της παρεσεως φιλανθρωπιαν ουκ ολιοις δε των επιδεομενων ξενων και καταφευγοντων επι τον δημον ηρανικεν ουδενα κατα περιστασιν επταικοτα περιορων ισον τε πασιν εαυτον και δια παντων ευεργετικον παρεχομενος ου μονον κοινη τοις την πολιν κατοικουσιν αλλα και κατ ι[διαν ---] ------ κ[----]ικον[-]υνε[-]ων τοις δ[η]μοταις και κοινηι αναδεδ[ει]χως εκαστω προς ευσχημοσυνην την ιδιαν περιουσιαν ουκ ολιοις δε και προς ιδιωτας συναλλασσουσι τετηρηκεν αμεταμελητον την αναδοχην και μεσειτηαν την απο του κατ ιδιαν βιου πιστιν παρησια περιτιθεις τοις εργαζομενοις εν τε ταις λοιπαις χορηγιαις επισημον εσχηκεν την προς την πατριδα φιλοτειμιαν επιδιδους μεν ακροαματα κατα την ιδιαν υπο του δημο[υ] παρακλησιν επανγειλαμενος δε διαφορον και τελεσας αναποδοτον τοις παραγενομενοις παρ κρητων πρεσβευταις εκδεχομενος δε και ρωμαιους και τελων την ις τουτους δαπανην εκ των ιδιων γαμον δε συντελων γλυκισμον επετελεσεν και τους μεν πολιτας ηριστισεν διαμεριζων συν τοις λοιποις και τα απο των καλλιερηθεντων υπερ της κοινης σωτηριας τοις θεοις ιερηων και διδους αποφορητα τοις δε μετοικοις και ισοτελεσιν και ξενοις τοις παρεπιδημουσιν χαριν παιδηας εκρεαδοτηισε αγωνοθετης χειροτονηθεις ως προσστησομενος μονον των ιερων αγωνων διαλαβων ταυτην μεν χρειαν ισην οισειν τοις λοιποις τηι πατριδι δοξαν προθυμουμενος δε την ιδιαν αρετην και την προς τον δημον φιλοτιμιαν μη μονον τοις πολειταις αλλα και πασιν ανθρωποις επισημον καταστησαι προεστη των ιερων αγωνωιν δικαιως μετα των συναποδεδειγμενων ανδρων υποστας δε αυτος μεγαλομερως και παση δαπανη χρησαμενος αφιδως συνεκαλεσε μεν παντας ανθρωπους επι τους συντελεσθησομενους αγωνας και τας θυσιας τοις θεοις ------ ανδρων τε κ[----]ω[--------------] και διδασσκαλια μονο[------------] τελεσεν ωστε τους με[ν αφικομ]ενους ις την πολιν αδιαψευστον λ[αβειν] την εκ της αποδημιας [σ]πουδην γενομενους θεατας αρετης αμειμητου την δε πολιν επιφανεστεραν γενεσθαι προς δοξαν και διαληψιν ην εσχον οι παρεπιδημησαντες και διανγειλαντες την αρετην και χορηγιαν αυτης επανγελλεται κ[αι] εις το λοιπον χρονον την αυτην αιρεσιν σ[υ]νφυλαξειν προς τα του δημου συνφεροντα μηθενα καιρον παραλειπων μητε των προς δοξαν μητε των προς τειμην μητε των προς τας χρηας τας πολιτικας τωι δημωι διαφεροντων αλλα πειρασθαι καθ υπερθεσιν ανελλιπτον παρεξεσθαι την εαυτου σπουδην οπως ουν η βουλη και ο δημος φαινηται τους αγαθους ανδρας και πολλα δειγματα της αρετης τεθικοτας και εις τον μελλοντα χρονον τας αριστας ελπιδας διδοντας και αξιως τειμωντες και προτρεπομενοι δια των τοιουτων επι τας ευεργεσιας τας κοινας δεδοχθαι τη βουλη και τωι δημωι τειμησαι πτολεμαιον πανταγνωτου κνημαδη φυλης δε απολλωνιαδος και στεφανωσαι αυτον χρυσωι στεφανωι και εικονι χρυση αρετης ενεκα και φιλαγαθιας της εις τον δημον αναγγελλεσθαι δε τας τειμας εν τε τοις διονυσιοις και τοις κλαριοις εν τοις αγωσιν αει την επιμεληαν ποι[ουμενων] εν μεν τοις διονυσιοις των πρυτανεων εν δε τοις κλαριοις των αγωνοθετων στεφανουσθαι δε αυτον και κηρυσεσθαι τας τιμας εν ταις πυριχαις και τοις γυμνικοις αγωσι δια παντος ειναι δε το κηρυγμα τοδε ο δημος στεφανοι πολεμαιον πανταγνωτου χρυσωι στεφανωι και εικονι χρυσηι ανδρα αγαθον οντα και φιλαγαθον και περι την πολιτηαν εκτενη και μηθενα καιρον παραλιποντα των εις το συμφερον της πολεως ανηκοντων στησαι δε εικονα χρυσην επι στυλιδος εν τωι ιερωι του απολλωνος του κλαριου παρα τον βωμον των χαριτων επιγραψαι δε και επι την στυλιδα τα δια του ψηφισματος δηλουμενα επι δε του βηματος τοδε το ψηφισμα το δε ις την ικονα και το βημα και την στυλιδα προβουλευσαι μεν την βουλην ταξαι δε τον δημον το τεταγμενον πρ[ο]σγραψαι τον γραμματοφυλακα καλλιππον προς τοδε το ψηφισμα τελεσαι δε τον οικονομον απο της φυλακης και της διοικησεως πολεμαιωι τον δε προνοησαι της κατασκευης των εψηφισμενων και της αναθεσεως καλεισθαι δε πολεμαιον και εις προεδριαν εν πασι τοις αγωσι οταν και οι λοιποι καλωνται ειναι δε αυτωι και σιτησιν εν πρυτανηωι και εισαονο--.
Ion. — Kolophon: Klaros, Sanct. of Apollo Klarios — ca. 130-110 BC — Robert, Claros I (1989) 11-17 — SEG 39.1243
 ca. 130-110 BC 